ReusDiari.cat | L'agressor de les estisores del carrer Aulèstia i Pijoan, a presó
L'agressor de les estisores del carrer Aulèstia i Pijoan, a presó
Va agredir un cosí seu clavant-li fins a quatre cops l'arma i deixant-lo ferit crític
El pis on es va produir l'agressió. | Guillem RS
El jutge de guàrdia ha decidit enviar a presó, de manera provisional, l'home que el passat 10 d'octubre va agredir greument amb unes tisores un cosí seu al carrer d'Antoni Aulèstia i Pijoan de Reus. La baralla familiar, que es va produir a casa ocupada il·legalment per un d'ells, va deixar al ferit en estat crític a l'Hospital de Sant Joan de Reus. Els Mossos d'Esquadra van iniciar un dispositiu de matinada per trobar l'home, que s'havia escapat del lloc dels fets, i el van poder caçar poca estona més tard. Imputat per un presumpte delicte d'homicidi en grau de temptativa, l'home va ser posat a disposició judicial aquest dijous i el jutge en va decretar l'ingrés a la presó de Mas d'Enric, a Tarragona. L'agredit segueix ingressat a l'hospital encara amb pronòstic reservat tot i que no es pateix per la seva vida.
#MOSSOS D'ESQUADRA #CARRER AULÈSTIA I PIJOAN